Document ID: /fineweb-2-swissfilter-quality_10-filterrobots/filtered/01798.jsonl.gz/876

Wir vom Fasnachtskomitee Hinwil sind für die gesamte Organisation und Durchführung der Fasnacht Hinwil zuständig.
Viel Vergnügen beim Entdecken unserer Homepage! Hier findet ihr stets die aktuellsten Informationen.
Bei Fragen oder Anliegen könnt ihr uns jederzeit gerne kontaktieren.
Oder besucht uns doch auch mal auf unserer Facebook-Site: https://www.facebook.com/fakohi.hinwil
Di
14
Mär
2017
dFasnacht Hiwil 2017 isch bereits wieder Vergangeheit. Genau hüt vor 2 Wuche händ mir eusi Usböögete mit Schübligässe im Hirsche gha.
Und jetzt isch au scho diä 5. Jahresziit wieder ume...
Mir chönd wiederum uf ä sehr gueti und erfolgrichi Fasnacht zrugg luege.
Wehmuet isch natürlich däbi, wänn alles dure isch, aber irgendwie freut mer sich au uf ä churzi Verschnufpause bevors dänn wieder mit dä Planig losgaht.
Mir danked a däre Stell namal eu allne für euri Unterstützig und eure Bsuech bi eus. Mir händ dank eu ä hammer Fasnacht 2017 erläbt und au dä eint oder ander Gänsehuut-Moment chöne erläbe.
Äs isch sehr schön, wänn diä ganz Arbet wo mer sJahr dur leistet so ä Wertschätzig findet!
DANKE VIELMAL!!!
Alli Impressione vo däre Fasnacht unterem Motto "Helde und Legende - eusi Schlacht am Bachtel" chönd ihr bi eus i dä Galerie naluege.
Mir freued eus scho jetzt uf vieli wiiteri Hiwiler Fasnachte mit eu und wünsched eu allne ä schöni Summerziit!
Herzlich, eures FAKOHI
Mi
07
Sep
2016
Am 11.11.2016 isch für alli Fasnächtler wieder dä Start vo dä 5te Jahresziit.
Au mir vom FAKOHI fiired dänn natürlich wieder gebührend.
Wiä letschts Jahr werdet mir eusi Sause wieder im Restaurant Zentrum in Hinwil durefüehre.
sFAKOHI sälber isch dä ganz Tag unterwegs. Abem 18.00 Uhr sind mir dänn im Zentrum und Punkt 18.18 Uhr werdet mir diä 5. Jahresziit mit Saus und Braus und luute Kläng ilüüte.
Au das Jahr werdet wieder Gugge vor Ort si und dur dä ganz Abig hämmer besti Unterhaltig mitem DJ.
Und jetzt chunt sBeste!! Das Jahr fallt dä 11.11. genau uf än Fritig. Das heisst, mir chönd laaaaang fiire und diä 5. Jahresziit richtig usgibig bis in Samstig ine ilüüte.
Mir freued eus scho jetzt druf!! :-)
Und so hoffed mir natürlich, dass au das Jahr wieder viel vo eu werdet verbiluege und mit eus eis näh.
Bis bald!
Eures FAKOHI
Unsere Hinwiler Fasnachtsgruppen